***ГОДИШЕН ОТЧЕТ***

НА НАРОДНО ЧИТАЛИЩЕ „ХРИСТО БОТЕВ-1918”

 С. НОВА ВЪРБОВКА, ОБЩ. СТРАЖИЦА

 ЗА 2022 ГОДИНА

 **Съгл . чл. 26 а ,ал. 4 от ЗНЧ**

 Уважаеми дами и господа, членове и гости на Читалище „Христо Ботев-1918” с. Нова Върбовка, ДОБРЕ ДОШЛИ на настоящото отчетно Общо събрание.

 Основните цели в работата ни съвместно с Пенсионерския клуб „Надежда „ и Кметството през 2022 година бяха в съответствие с ролята и мястото на народните читалища, а именно: утвърждаването на българското читалище като традиционна културна и просветна организация, като съвременна гражданска организация, призована на обхване по – широк кръг от населението, като основна клетка на културата. Целите на народните читалища, в това число и нашето, определени в ЗНЧ са насочени към обогатяване на културният живот на населеното място , развитие и обогатяване на социалната и образователната дейност, запазване и възраждане на традициите и обичаите , възпитаване и утвърждаване на национално самосъзнание, естетическото възпитание , осигуряване на достъп до информация.

През 2022 г. пандемията от КОВИД 19 остана в историята, което даде по-голяма свобода на културният и обществен живот в нашето село.

Наследник на младежко дружество „Благодетел”, създадено през 1918 г.- читалището е единствен културен център и е извор на духовна храна за хората .

Тук е мястото, където хората от селото си спомнят и възраждат културно-историческото наследство на родния край, занимават се с творчество. Библиотечната дейност е формата, чрез която читалището реализира задачата си за разширяване и обогатяване на знанията и интереса към науката, изкуството и култура . В съзнанието си свързваме „Библиотеката” с мястото от където можем да си вземем и прочетем книга. В момента библиотечният фонд разполага с около 4300 тома литература . Тъй като книжния фонд при съхранението му в сградата на старото читалище е бил подложен на вандалски прояви, една част от него подлежи на бракуване. Стремежът ни е непрекъснато обогатяване на фонда с литература, и вече имаме дарения, както и няколко заявки за такива, които обаче задържаме, тъй като не достига библиотечно обзавеждане, където да изложим книгите, както и места за читателите – маси, столове. Това е задача за настоящата година. За щастие чудесните ни отношения с пенсионерския клуб са предпоставка за се радваме на тяхното любезно домакинство. След възобновяването на дейността на пенсионерския клуб се наложи, като хубава традиция сбирките два пъти седмично за колективни четения и обсъждания на произведения от различни жанрове и други колективни занимания. Броят на читателските посещения през 2022 г. е 305 със 715 книгораздавания.

Основна наша задача трябва да остане търсенето на подходящи форми за привличането на по - вече хора в библиотеката, особено у децата, колкото и малко да са те, у който трябва да създадем интерес към книгата, както и навици за четене .

През 2022 година няма бракувани книги, няма и абонаменти , това предстои през настоящата година след като се опише книжния фонд и отделят книгите за брак.

Не може да подминем забележителните придобивки за селото ни – обновените настояща читалищната сграда и църквата , осъществени с общи усилия – инициатива от наша страна, съпричастност от Общинската администрация и с изключителния принос и финансова подкрепа на нашия дарител г-н проф. д. т. н. инж. Николай Вълканов, защото само намерения и дела на стигат – трябват и пари!!!!! В този ред на мисли – нещата не трябва да приключат до тук, предстои ни още работа за набавяне на библиотечно обзавеждане и обновяване на книжния фонд и най – вече работа по съществото на читалищната дейност, както и да популяризиране и направим разпознаваемо името на нашето село, така, че да стане притегателно място

Разчитаме както на съдействието на кметството, така и на доброволческа и гражданска подкрепа от съселяните.

През 2022 г. започнахме и през тази година продължаваме да работим по набирането на материали, систематизирането и изработването на Алманаха „Нова Върбовка- свидно бащино огнище, обич, гордост и тревога“. Целта на този сборник е да събере, съхрани, представи и популяризира историческото и културно наследство по съвременен и атрактивен начин, да обогатява знанията и събужда интереса на настоящи и бивши жителите на селото ни и извън него . Събирането на писмени и снимкови материали за историята на селото, за родовите корени, който за съжаление в последно време не се тачат, заснемането на интересни истории, етнографско, кулинарно наследство, флората и фауната на региона – всичко това насърчава съвместното участие на различни социални и граждански групи и културни институции. С общи усилия да попълним следващите 50 години и да оставим финала отворен за поколенията след нас.

Културно-масова дейност

 Със съдействието на кметството бяха организирани и проведени следните празници, културно масови изяви и отбелязани бележити дати.

На поетичния конкурс на Община Стражица „Опиянени от вино и любов“, стиховете на Марияна Янакиева бяха отличени с грамота. На общинския конкурс за най-добро домашно вино, 6-ма наши съселяни бяха наградени с грамота .

19.02.2022 год. „ОБЕСВАНЕТО НА ВАСИЛ ЛЕВСКИ”- по този повод бе направен венец и поставен пред паметника в центъра на селото, в знак на признателност.

01.03.2022 год.- На този ден народът ни празнува Баба Марта – традиция, водеща началото си още от езическия фолклор. На този ден се смята, че изгонваме зимата и посрещаме пролетта. За поредна година изработихме мартеници, които бяха дарени . Направено бе мартенско дърво и украса. На Общинския конкурс нашите мартеници завоюваха наградата за най-оригинална мартеница.

03.03.2022 год. ”ОСВОБОЖДЕНИЕТО НА БЪЛГАРИЯ ОТ ТУРСКО РОБСТВО” - НАЦИОНАЛНИЯТ ПРАЗНИК НА БЪЛГАРИЯ, който ни зарежда с порив за дълг и патриотизъм. Традиционно, както всяка година по този повод бе направен венец и поставен в центъра на селото пред паметника. Направено бе и табло за празника.

През месец май 2022 г. по случай празненствата по повод 120 г. от рождението на Ангел Каралийчев завоювахме грамота за участие, както и персонална грамота за Марияна Янакиева за участие в литературния конкурс.

С венец и табло беше отбелязан 2 юни – Денят на Ботев.

През месец юни за втори пореден път участвахме във „Фестивала на рибните ястия и още нещо“ в гр. Бяла Черква, общ. Павликени. Представихме се отлично , като нашият отбор завоюва плакет и грамота за „най богата трапеза“. По важното в това участие обаче бяха контактите, популяризирането на името на селото ни и неговите културни институции.

На 23.09.2023 г. организирахме , а г-н Вълканов финансира грандиозен празник – корбан за откриване на реновираните сгради на читалището и църквата, на който дълго ще се помнят изпълненията на Национален фолклорен ансамбъл “ Българе“ и оркестър „Развитие“ гр. Стражица. Вълнуващи бяха срещите с жители на селото ни, който с години не са се завръщали, а това събитие ги разчувства, зарадва и ги накара с умиление да си спомнят за корените си. С присъствието си ни уважиха скъпи гости, като негово високо преосвещенство Великотърновския митрополит Григорий, негово всепреподобие йеромонах Димитрий и инж. Д-р Даниел Панов – кмет на Община В. Търново, който е и Председател на УС на Националното сдружение на общините в Република България, кмета на Община Стражица, Членовете на Общинския съвет и представители на бизнеса.

На 24.09.2022 г. участвахме във Втория „Празник на дренката „ организиран от колегите ни в с. Горски Сеновец, където също се върнахме с грамота.

На 16. 10.2022 г. участвахме в традиционния „Фестивал на Житената питка“, организиран от Община Стражица. Класирахме се на 3-то място в категория „Солени ястия“ и грамота за пресъздаване на народния обичай Стефанов ден.

Милка Александрова получи грамота за участието си в конкурса на НЧ „Ст. Станчев“ с. Сушица – „От сръчните ръце на баба“.

 Зад всяка награда се крие много труд, желание, любов и вдъхновение.

Читалището, Пенсионерския клуб, съвместно с Кметството зарадва малките жители на селото с инициативата „Коледа от прага,” като приготвихме скромни коледни подаръци - книжки и лакомства, който подарихме в навечерието на Коледа на всяко дете на прага на дома му.

 Субсидията предоставена на читалище „Христо Ботев 1918“ с. Нова Върбовка за 2022г. е 12373 лв. Тя беше разпределена и изразходена както следва: за заплати - 6340.46 лв .;

за осигуровки в т.ч./здравна, пенсионна и др./- 3383.79 лв за данъци, наем, такси /в т.ч.обслужване банка/ 630.47 лв.

други – /материали, консумативи, р-ди за мероприятия и др./ - 2412.39 лв.

 Читалището днес дава нови съвременни възможности за духовна реализация и изява.Цялото ръководство на Читалището благодари на ръководството и членовете на Пенсионерския клуб и на служителите на Кметството за оказаната помощ и подкрепа. Разчитаме на ползотворно сътрудничество и обединяване на възможности, желания и ентусиазъм в усилията ни за утвърждаване на читалището ни като желано средище, имащо своя огромен дял за съживяване на селото ни, за запазване на дълбоката взаимовръзка с миналото, традициите, с образованието и благотворителността, изграждащи авторитета на читалището.

…………2023 г. Председател : ………………

С. Нова Върбовка / Нина Николова /

 Секретар: ……………

 /Марияна Янакиева/

 **Г О Д И Ш Е Н О Т Ч Е Т**

НА ПРОВЕРИТЕЛНАТА КОМИСИЯ ПРИ НАРОДНО ЧИТАЛИЩЕ „ХРИСТО БОТЕВ 1918” СЕЛО НОВА ВЪРБОВКА

 ОБЩ. СТРАЖИЦА ЗА 2022 ГОДИНА

Проверителната комисия след извършена проверка установи, за изразходване на субсидията на читалището през 2022 г. следното:

Получена годишна субсидия за 2022 г. – 12 373,00 лв.

Разходи общо за 2022 г. - 12 767,11 лв.

В т. ч. по пера както следва:

* Заплати на персонал, зает по трудови правоотношения - 6 340,46 лв.
* Осигурителни вноски от работодател

 за ДОО - 2 018,22 лв.

* Здравно- осигурителни вноски - 1365,57 лв.

и доп. задължит. осигуряване

* Издръжка - 3 042,86 лв.

В т.ч. - данъци и такси - 630,47лв.

* командировки - 197,40 лв.
* други /материали, консумативи за

мероприятия - 223,28 лв.

Считаме, че средствата от субсидията на читалището са изразходвани законосъобразно, не бяха констатирани нарушения.

………..2023 г. Проверителна комисия:

С. Нова Върбовка 1………… /Владимир Д. Владов/

 2………… /Иванка Ат. Маринова/

 3………… /Никола Ив. Матеев /